**Følgegruppemøde i Herlevhuse 22. februar 2022**

***Deltagere***

Fra Herlevhuse: Palle Jørgensen, Yvonne Madsen, Annette Villaume

Fra KAB/SAB: Michael Lund, Viggo Strøm Børsting (online) Johnny Frandsen, Lasse Welander-Haahr (referent)

Afbud: Frank Sass, Lise Buhelt, Annette Birkov

Mødets dagsorden var planlægning af orienteringsmødet for beboere mandag den 28. februar 2022 og Kim Olssons rapporter.

Kim Olsson gjorde status og fortalte, at de få rapporter, som manglede i slutningen af 2021 nu er færdige. Alle rapporter er sendt rundt til følgegruppen.

**Planlægning/program for orienteringsmødet for beboere 28/2**

Lasse foreslog program for præsentationen på orienteringsmødet for beboere, og der var enighed om programmet, og at Lasse sørger for PowerPoint med inputs fra Kim Olsson, Viggo og Michael. Yvonne undersøger med Herlev Medborgerhus, om der er AV-udstyr og giver Lasse en tilbagemelding. Derudover:

* Palle præsenterer følgegruppen og deltagerne fra KAB
* Viggo Strøm Børsting giver et historisk tilbageblik/kort oprids på, fra da Kim Olsson blev sat til at lave undersøgelserne
* Kim Olsson præsenterer rapporterne i hovedtræk (hvad undersøgelserne handler om, og de overordnede resultater)
* Michael eller Lasse præsenterer det videre forløb (proces nu hvor der kommer KAB byggeprojektleder på):

Det blev derudover aftalt, at Lasse laver opsamling gennem hele orienteringsmødet, som afdelingsbestyrelsen eller følgegruppen efterfølgende kan formidle til beboerne – eksempelvis med HerlevhuseNyt.

Palle, Annette og Yvonne nævnte at mange vil spørge til, hvornår tage bliver udskiftet, og derudover også nye energikilder. Annette bemærkede derudover, at der står forkert årstal for tagpladerne i Kim Olssons rapporter. Det korrekte er 95/97. Kim Olsson vil korrigere.

Formålet med orienteringsmødet er at fortælle om de foreløbige undersøgelser og den videre proces, så beboerne ved, hvor vi er nu, hvad det næste er, som vil ske.

**Det videre arbejde i følgegruppen/næste følgegruppemøde**

Det blev aftalt, at Lasse undersøger nærmere i forhold til næste følgegruppemøde. Dette møde vil dels handle om at følge op på orienteringsmødet, og dels om det videre arbejde med rapporterne. Herunder med KAB byggeprojektleder, som skal være med til næste følgegruppemøde.

**Andet under evt.**

Viggo foreslog muligheden for, at følgegruppen prioriterer, der skal afsættes økonomi til en beboerrådgiver, når renoveringsplanerne er længere. Dette for at sikre en god kommunikation og information til og med beboerne – og en direkte kontakt med dem på byggepladsen, så det aktuelle på byggepladsen kan omsættes til letforståeligt info for beboerne.

Viggo og Michael foreslog muligheden for at se på egen trækningsret og lån fra SAB i forbindelse med en kommende renovering.

Lasse foreslog, at følgegruppen allerede nu kunne overveje noget fast kommunikation/Kommunikationskanal om renoveringsplanerne – fx som et underområde på afdelingens hjemmeside, så beboerne altid ved, hvor de kan finde al info samlet.

Det blev aftalt, at Lasse undersøger med Lise og Frank fra organisationsbestyrelsen, om de deltager i orienteringsmødet.